Rehenbergi-Linteni
Fon Rehenbergi-Linteni jeb fon Rehenbergi, saukti par Linteniem (vācu: von Rechenberg gennant Linten) ir vācbaltiešu dzimta, kas ieceļoja Kurzemes un Zemgales hercogistē 16. gadsimta beigās. Krievijas Impērijas valdība 19. gadsimta vidū atzina Kurzemes fon Rehenbergu-Lintenu dzimtas tiesības lietot mantojamu baronu titulu. Dzimta bija ierakstīta arī Somijas lielhercogistes dižciltīgo dzimtu matrikulā. Cita fon Lintenu (von Linten) dzimta 1742. gadā bija ierakstīta Vidzemes bruņniecības matrikulā.